# data[].attributes.body
Jeg startet klokka 07.00 i dag også, på samme enebolig som sist. Jeg møtte Vidar, Kim Andre, Jon Anders og Hubert i brakka og der satt vi til 07.15.
Når vi gikk inn så Vidar og jeg på hvor det skulle komme vegger. Jeg fikk da i oppgave å lage 20 spikerslag. Dette gjorde jeg mens Vidar var ute for å fikse noe.
Jeg brukte 48x48 lekter og kappet dem på 500 mm. Jeg hadde ikke noen lekter oppe, så jeg måtte gå ned og hente. Det var ikke plass til å løfte dem gjennom gulvet, så jeg måtte gå ut og inn med dem. Da jeg hadde kappet alle spurte jeg Jon Andres om han trengte hjelp med noe. Han trengte spikerslag under et av vinduene, så da kappet jeg til det. Mer rakk jeg ikke før Vidar var tilbake.
Da gikk Vidar og jeg opp igjen. Spikerslagene jeg hadde kappet skulle spikres i taket med spikerpistol. Siden jeg ikke har brukte spikerpistol før, og Vidar skulle dra og kjøpe mer materialer fikk jeg en annen oppgave.
Jeg skulle da begynne å isolere den ene veggen. Det var egentlig veldig greit, siden jeg syns det er morsomt å isolere. Jeg rakk ikke isolere så mye før det var pause klokka 09.00.
Vi var igang igjen klokka 09.20.
Da fortsatte jeg å isolere fram til matpausa klokka 11.00.
Etter pausa fortsatte jeg å isolere mer. Der det er inngang så jeg at det ikke var lekta ut rundt vinduene. Så da fikset jeg det og så isolerte jeg der også. Jeg var ferdig med hele veggen klokka 13.30.
Da ryddet jeg opp og spurte Vidar om hva jeg skulle nå. Da skulle vi bære ut noen Glava pakker siden det var en del inne som ikke blei brukt. Så Vidar løfta dem ut og jeg la dem i en bunke rundt hushjørnet. Så hadde vi en ny pause klokka 14.05.
Etter pausa merka Vidar og jeg opp hvor det skulle komme vegger. Vi brukte knittsnor til å streke opp på gulvet der veggene skulle komme.
Så ryddet vi litt og var ferdige klokka 15.30.

Mye av dagen gikk til isolering, noe jeg syns var gøy. Jeg syns det er morsomt å isolere siden det er fascinerende å skjære i Glava`en, tilpasse det og se at det passer. Det var ekstra fascinerende når jeg skulle isolere der det kom et rør ut av veggen. Etter å ha målt og skjært passet det perfekt på første forsøk (jeg glemte dessverre å ta bilde av det).

# data[].attributes.body
Jeg startet klokka 07.00 i Mælumenga, der jeg skulle være med å jobbe på en enebolig for Varp.
Når jeg kom møtte jeg Vidar Gundersen og Kim Andre (lærling) i brakka. Der satt vi og pratet litt fram til klokka 07.20.
Så gikk vi inn for å begynne å jobbe. Da begynte Vidar og jeg å skru opp lekter i taket. Da klokka blei åtte måtte Vidar dra avgårde en liten tur.
I mens gikk jeg ut og hentet 25 lengder med nye lekter. Etter det skrudde jeg fast endene av lektene.
Når Vidar kom tilbake lekta vi litt mer i taket. Så tok vi en liten pause klokka 09.20.
Etter pausa fortsatte vi å lekte taket. Da vi ikke kunne bruke hele lengder lenger målte Vidar, jeg kappa og han skrudde opp. Etter det fikk jeg i oppgave å kappe 52 spikerslag som skulle være mellom lektene i endene av taket. Dette lagde jeg av 48x48 lekter, og hvert spikerslag var på 550 mm. Jeg brukte kapp- og gjærsag fra Bosch.
Så hadde vi matpause klokka 11.00 til 11.40.
Etter pausa kappa jeg siste rest av spikerslag. Da jeg var ferdig med det la jeg fram 6 lengder med lekter langs langveggen. De skulle Vidar spikre opp seinere. Resten av dagen brukte jeg på å skru opp alle spikerslagene jeg kappet tidligere.
Vi hadde en liten pause klokka 14.00 og var ferdige for dagen 15.30.

Dagen startet bra med lekting av tak. Det blei litt kjedelig å skru spikerslag så lenge, men det må gjøres det også.

# data[].attributes.body
Her hentet jeg lekter.

# data[].attributes.body
Her har jeg skrudd fast lektene i enden.

# data[].attributes.body
Her har vi festet lekter i taket.

# data[].attributes.body
Ikke ferdig lektet, det gjorde vi seinere. (glemte å ta bilde når vi var ferdige i denne enden)

# data[].attributes.body
I gang med å kappe spikerslag.

# data[].attributes.body
Her har jeg festet spikerslagene. To stk siden det skal isolere en gang til.

# data[].attributes.body
Dette er saga jeg brukte og til høyre er spikerslagene jeg kappet.

# data[].attributes.body
Her har jeg begynt og isolere.

# data[].attributes.body
Jeg brukte Glava som var 50 x 560 x 1200 mm.

# data[].attributes.body
Ferdig med å isolere hele veggen

# data[].attributes.body
Inngangspartiet ferdig isolert

# data[].attributes.body
Strekene merket vi med krittsnor.

# data[].attributes.body
Her skal det komme vegg langs hele gulvet.

# data[].attributes.body
Var i Mælumenga i dag også. Startet klokka 07.00 i brakka. Etterhvert gikk vi inn og begynte å jobbe.
Det første vi gjorde var å rydde litt siden det skulle komme noen seinere for å blåseisolere taket.  Etter det skulle jeg jobbe sammen med Jon Anders. Første oppgave var å fortsette å lage delevegger, som dem hadde startet på. Jeg målte opp hvor stenderne skulle være på bunnsvillen. Toppsvillen var allerede markert. På første strek brukte jeg laser så det skulle stemme overens med det som allerede var gjort. Da det var gjort kappet jeg stenderne. Jeg brukte 36x98 og kappet 5 stk på 2576 mm. For å kappe dem brukte jeg kapp- og gjærsag. Etter det spikret jeg dem fast med spikerpistol. På den veggen skulle det også komme en dør så vi lagde rammen til den. Døråpningen skulle være på 2140x1720. Jeg startet med å kappe losholten på 1720 mm. Da den var kappet hjalp Jon Anders med å holde den oppe, så spikret jeg. Så målte jeg mellomrommet fra losholten og til toppsvillen. Mellomrommet var på 431 mm, så da kappet jeg tre stykker på 431 mm og skøyt dem fast. Etter det gikk Vidar, Jon Anders og jeg ut for å hente mer materialer. Så hadde vi en pause klokka 09.05.
Etter pausa fortsatte vi å lage flere delevegger. Jeg målte opp cc 60 på svillene, Jon Anders målte lengdene for stenderne, jeg kappet og han spikret. Når jeg var ferdig med å kappe, spikret jeg. Så hadde vi matpause klokka 11.00.
Etter pausa skrudde jeg spikerslag i taket. Det var for å ha noe å feste gipsplatene i. Det gjorde jeg langs hele taket ved den ene deleveggen. Når jeg var ferdig med det skulle jeg sette opp en delevegg aleine. Det var allerede satt opp en stender i enden, så når jeg skulle måle opp cc 60 måtte jeg huske å måle fra siden av stendern og ikke inntil. Da alle var målt opp målte jeg høyden og kappet til en stender. Så festet jeg den med spikerpistol. Dette gjorde jeg fire ganger siden det var fire stendere. På den siste stendern sjekket jeg med laser for å se om den var rett. Det var den!
Når jeg var ferdig med veggen spurte jeg om Jon Anders trengte hjelp til noe. Da fikk jeg i oppgave å kappe stendere for veggen han var på. Da det var gjort kikket jeg og Vidar på tegninger til kjøkkenet og planla hvor det skulle komme spikerslag.
Så tok vi kvelden klokka 15.30.

Det var gøy å bruke spikerpistol for første gang. Da har jeg lært det også! Det var litt vanskelig å bruke den noen steder siden det blei litt trangt, men det gikk seg til etterhvert. Det var spennende å lage en vegg på egenhånd, noe jeg syns jeg fikk til bra.

# data[].attributes.body
Første veggen vi satt opp, med døråpning.

# data[].attributes.body
Dette er spikerpistolen jeg brukte.

# data[].attributes.body
Her lagde vi også en liten vegg/åpning.

# data[].attributes.body
Her har jeg festet spikerslag over toppsvilla og mellom lektene i taket.

# data[].attributes.body
Mer spikerslag.

# data[].attributes.body
Var oppe og kikket når gutta fra Flaget var ferdig med å isolere.

# data[].attributes.body
Dette er veggen jeg satt opp.

# data[].attributes.body
Jobbet på samme sted som de andre gangene, Balderveien, Mælumenga.
Startet opp i brakka som vanlig og satt der i 5 minutter.
Oppe skulle Vidar og jeg måle litt før vi startet, men strømmen gikk så fort dem begynte å jobbe i første etasje. Etter litt ommøblering og knoting med ledninger og uttak fikk vi strømmen tilbake etter litt tid.
Etter det fortsatte Vidar å måle høyder til hvor spikerslaga skulle komme, og jeg gikk ut for å hente materialer, 48x98. Når jeg kom inn igjen var jeg med å merket opp langs veggen med krittsnor. Så forklarte Vidar meg hva jeg skulle gjøre. Siden veggene allerede var isolert måtte jeg ta ut isoleringen og så måle mellom lektene. Så kappet jeg spikerslag av 48x98. Jeg brukte spikerpistol for å feste dem. Så måtte jeg skjære til isolasjoen på nytt. Dette rakk jeg å gjøre to ganger før strømmen gikk igjen. Denne gangen tok det lenger tid før vi fikk ordnet det. Vi måtte koble ut alt av lys oppe, i tillegg til kapp- og gjærsaga og spikerpistolen. Jeg har ikke så mye greie på elektriske ting så jeg var ikke mye til hjelp, men etter ca 40 minutter var det i orden igjen.
Så fortsatte jeg med spikerslag. Siden vi hadde kobla ut spikerpistolen brukte jeg drill og skruer. Når jeg kom til hjørnet sleit jeg litt med å få festet spikerslaget siden det blei trangt og liten plass, men jeg fikk det til etterhvert. Så hadde vi matpause klokka 11.00. På fredager er det pølser til lunsj.
Etter pausa fortsatte jeg med spikerslagene. Rakk ikke gjøre så mye siden vi slutter 13.00 på fredager.

Dagen i dag har gått fort og føler jeg ikke fikk gjort så mye som jeg hadde håpet, siden det gikk mye tid til strømproblemer og i tillegg hadde kort dag. Jeg syns det er gøy å få tillit til å jobbe aleine og føler at jeg har klart meg fint.

# data[].attributes.body
I gang med de nederste spikerslagene

# data[].attributes.body
Ferdig med de nederste spikerslagene.

# data[].attributes.body
Rakk å gjøre ferdig de øverste på den ene veggen.

# data[].attributes.body
Startet klokka 07.00 i brakka og vi gikk inn klokka 07.15.
Jeg fortsatte der jeg slutta på fredag. Altså å lage spikerslag til kjøkkenet. I dag hadde vi ikke kapp- og gjærsag oppe, så jeg måtte gå ned hver gang jeg skulle kappe. Jeg brukte ca 1 time på å bli ferdig.
Når jeg var ferdig gikk jeg ned og spørte om Kim Andre trengte hjelp til noe. Han lagde også spikerslag. Det var ikke så mye han trengte hjelp til, men jeg skrudde opp spikerslagene han kappet. Etter det spørte jeg Vidar hva jeg skulle gjøre nå. Det var ikke så mye å gjøre, så jeg fikk litt små oppgaver her og der.
Det første jeg gjorde var å teipe fast plastikken rundt den ene døra. Da det var gjort skrudde jeg opp spikerslag på hver side av døra. Da brukte jeg 48x98.
Så kappet jeg et spikerslag til en murvegg. Der brukte jeg også 48x98. Det blei nesten som en ekstra stender, men det trengtes som spikerslag i hjørnet. Så skulle jeg fôre ut et innvendig hjørne. Jeg startet med å teipe plastikken inntil veggen. For å finne ut retningen på den innerste lekta brukte jeg en laser. Så strekte jeg på veggen etter laserstreken. En strek nederst, en på midten og en i toppen. Da visste jeg hvor jeg skulle sette opp lekta. Så kappet jeg til lektene (48x48), skrudde dem fast og skjærte en remse med isolasjon som jeg dyttet mellom lektene.
Så hadde vi matpause klokka 11.00.
Etter pausa gjorde jeg det samme som før pausa på et annet innvendig hjørne. Da var alle drillene opptatt så jeg brukte spikerpistol. Etter det fiksa jeg spikerslag i taket mellom noen stendere. Det var noen rør i taket der så derfor måtte vi lekte ned taket ekstra. Jeg kappet 6 48x48 lekter på 550 mm og 2 stk på 390 mm. Så skrudde jeg den første opp i toppsvillen og den andre i den første lekta. Dette gjorde jeg bortover veggen.
Da var det ikke mer småtteri for meg å gjøre lenger så da fikk jeg i oppgave å rydde oppe. Jeg gikk ut med noe materialer, en skjøteledning, to esker med spiker for spikerpistoler og to stiger. Så kostet jeg en del og når klokka var 15.30 tok vi kvelden.

Dagen har vært bra og jeg har gjort mye forskjellig. Det har ikke vært noe store og vanskelige oppgaver, men småting må bli gjort det også. Litt kjedelig å rydde og koste, men det er jo noe man må i blant.

# data[].attributes.body
Ferdig med spikerslag til kjøkkenet.

# data[].attributes.body
Spikerslag ved døra.

# data[].attributes.body
Spikerslaget på andre siden av døra.

# data[].attributes.body
Spikerslaget jeg satt opp ved murveggen.

# data[].attributes.body
Første hjørnet jeg lekta ut.

# data[].attributes.body
Første hjørnet. (Glemte å ta bilde etter isoleringa)

# data[].attributes.body
Dette er laseren jeg brukte.

# data[].attributes.body
Andre hjørnet ferdig lekta og isolert.

# data[].attributes.body
Spikerslag under toppsvillen.

# data[].attributes.body
Her har jeg gått ut med alt som skulle ut og kosta gulvet.

# data[].attributes.body
Møtte opp i brakka klokken 07.00. I dag var det bare Jon Anders og meg fra start. I dag skulle vi jobbe ute. Vidar og Kim var på møte.
Jon Anders og jeg startet med å rydde sammen en stillase og laste den på tilhengeren. Ingen av oss hadde lastet på den tilhengeren før, så vi visste ikke helt hva som skulle ligge hvor. Vi startet med å ta på lemmene, noen på hver side for å ha lik vekt på hver side. Ikke lenge etterpå kom Morten (en annen som jobber i Varp). Vi spørte om han visste noe om det, men det gjorde han ikke. Så da fortsatte vi sånn vi hadde startet. Vi tok på noen rekkverk og så plasserte vi L`ene i "midten" av rekkverket. Da vi hadde fått på en del, fikk vi ikke plass til resten av L`ene. Vi fant da ut at vi måtte snu alle for å få plass til resten. Plutselig tippa hele tilhengeren bakover. Vi hadde lastet litt for tungt bak. Vi klarte ikke dytte lemmene opp, så vi måtte ta av noen, så dytte dem opp og så ta dem på igjen. Etter litt knoting fram og tilbake så blei vi ferdige.
Så startet vi med å kle den ene veggen. Jon Anders ga meg mål, og så kappet jeg. Kledninga vi brukte var 19x148 av gran. Etterhvert kom Kim også. Jeg fortsatte å kappe og Jon Anders og Kim festet panelen fast. Så hadde vi en pause 09.05.
Etter pausa skulle jeg fuse kledninga for å få det tett inntil vinduet. Jeg målte hvor høyt vinduet var og trakk fra 5 mm for å få litt plass over vannbrettet. Jeg kappet 15 grader i bunn. Dette gjorde jeg på tre vinduer.
Når jeg var ferdig med det hjalp jeg Kim og Jon. Jeg fant et langt bord og holdt det opp langs veggen. Vi skulle få det til å passe til vinduene. Vi streka opp under og over vannbretta. Så målte vi hvor langt inn det skulle sages. Så sagde Jon med håndsag. Etter det festet vi det fast når alt stemte. Så fortsatte vi å kle bortover. Jeg fant en lengde, Jon og Kim festet, Jon målte hvor mye som manglet på toppen og jeg kappet til. Så brukte vi avkappet i bunn på neste, Jon målte hvor mye som manglet og jeg kappet det. Det gjorde vi bortover veggen. Dette gjorde vi fram til matpausa klokka 11.00.
Etter matpausa kappa jeg litt til fram til Vidar kom. Vi trengte ikke fire stk for å kle en vegg, så Vidar og jeg tok ned en tre etasjes stillase som sto ved gavlveggen. Vidar sto på toppen og tok delene ned til meg. Vidar hadde på seg sele (fallsikring) og jeg hadde på meg hjelm. Det var veldig greit å demontere stillase for da blei jeg varm igjen. Da vi var ferdig med å ta ned stillasen gikk vi inn en liten tur. Det skal lages en dør i en vegg, så vi skulle planlegge hvor den skal komme. Etter det tok vi en pause klokka 14.00.
Etter pausa gikk vi med stillasen bort på tilhengeren. Når tilhengeren blei full la jeg resten sammen i en "haug" så alt lå på et sted.
Etter det kappet jeg litt mer kledning for Jon og Kim. Når jeg skulle hente et bord fra materialstabelen klarte jeg å velte alle borda ned fra pallen og ned skråningen. Da blei jeg veldig stolt over egne prestasjoner. Da tenkte jeg at jeg kom til å bruke resten av dagen på å rydde opp i det, men jeg fikk heldigvis hjelp av Jon.
Når vi var ferdig med det, fikk jeg i oppgave å kle under vinduet i første etasje. Jeg kappet 13 bord på 800 mm. Jeg stilte inn kappsaga sånn at alle borda blei like lange. Etter det festet jeg dem. Jeg festet med en spiker oppe og en i bunn. Det var veldig viktig at det blei tett, så jeg satt inn spikrene litt skjevt for at dem skulle trekke seg sammen. Underveis fikk jeg noen mål fra Jon som jeg skulle bruke for å måle og se om det var likt som kledninga over. Det stemte ikke helt så Jon hjalp meg med å trekke det enda mer sammen. Vi brukte også laser for å se at dem var rette. Når vi hadde festet alle begynte vi å rydde. Vi blei ferdige til 15.30.

Det har vært nok en bra dag. Jeg syns det vi driver med er gøy og jeg får prøve forskjellige ting. Jeg likte å ta ned stillasen siden det var litt tungt og utfordrende.

# data[].attributes.body
Før...

# data[].attributes.body
Etter.

# data[].attributes.body
Denne stillasen tok vi ned.

# data[].attributes.body
Stabla de forskjellige delene i hauger.

# data[].attributes.body
Her er tilhengeren med stillasen. Vi tok på spannsett etterpå.

# data[].attributes.body
Kledninga vi bruker.

# data[].attributes.body
Jeg brukte bordsirkelsag fra Bosch til å fuse/splitte kledninga.

# data[].attributes.body
Jeg møtte Vidar og Kim i brakka klokka 07.00. Vi gikk ut ca 07.10.
Vi startet med å kle ferdig veggen. Jeg kappet, Vidar sto øverst i stillasen, Kim i midten og jeg på bakken. Jeg startet med å spikre i bunn og så spikret dem. Det var ikke så mye igjen før vi var ferdige. Jeg kappet, alle spikret og jeg fikk nye mål og kappet til toppen osv. Vi målte underveis og passet på at det blei rett. Siste bordet måtte fuses. Vi fusa det på 850 mm. Siden det var et langt bord som skulle fuses gjorde Vidar og jeg det sammen. Vidar sto foran og jeg bak. Vi brukte bordsirkelsaga. Når vi var ferdige med veggen var klokka 09.10 og vi tok en liten pause i brakka.
Etter pausa skulle jeg starte med å fuse et bord så det blei kledning helt bort til vinduet. Jeg fusa et bord på 50 mm og kappet 15 grader i bunn. Når jeg hadde festet den skulle Vidar og jeg kappe til fôringer til vinduene. Jeg brukte lister med en dimensjon på 22x98 og fusa dem ned til 80 mm. Jeg kappet 2 stk på 1800 mm med en vinkel på 15 grader i den ene enden og 1 på 1639 mm som var rett i begge ender. Mer rakk jeg ikke siden Morten ringte Vidar og sa dem trengte hjelp til å løfte inn et vindu. Dem jobbet like borti gata. Vi kjørte bort dit når klokken var 10.30 og var ferdige ca 10.40. På vei tilbake hoppet jeg av ved brakka og Kim og Vidar dro på butikken og kjøpte pølser. Jeg kokte opp vann. Når Vidar og Kim kom tilbake, gikk jeg og Kim ut for å jobbe og Vidar blei inne og fikset mat. Da fortsatte jeg å kappe fôringer. Rakk ikke jobbe i mer enn ca 10 minutter før det var klart.
Klokka 11.45 var vi igang igjen ute. Jeg fortsatte å kappe fôringer til vinduene. Til sammen kappet jeg 8 stk på 1200 mm og 8 stk på 1800 mm, alle med 15 grader i bunn. 2 stk på 2143 mm og 6 stk på 1639 mm som var rette i begge ender. Jeg kappet og Vidar fusa alle sammen på 80 mm. Når vi var ferdig med det skulle Vidar rygge bilen bort til tilhengeren med stillasen. Jeg dirigerte han.
Når klokka var 12.30 begynte vi å rydde og det gjorde vi fram til klokka 13.00 og da var vi ferdig for dagen.

Dagen har vært helt ok. Ikke veldig spennende det vi har gjort, men har gått fint for det. Jeg har gjort klart en del fôringer til vinduene som jeg muligens skal være med å feste på mandag.

# data[].attributes.body
Ferdig med å kle veggen.

# data[].attributes.body
Her er alt jeg kappet.

# data[].attributes.body
I dag skulle jeg jobbe sammen med noen andre på et annet hus. Det huset jeg var med på i dag hadde ikke kommet så langt som det jeg har vært med på før. Jeg jobbet med Morten og Gregor. Dette var også i Mælumenga, litt lenger bort i veien enn der jeg har vært før.
Jeg startet klokka 07.00 og møtte dem i brakka. Der satt vi i ca ti minutter.
Jeg startet med å måke alle stillasene. Det var stillaser rundt hele huset og nesten alle hadde tre etasjer. Jeg brukte ca 30-45 min på å bli ferdig. Etter det spørte jeg Morten om hva jeg skulle nå. Han ba meg spørre Gregor. Gregor ba meg spørre Morten.. Da sa jeg til Gregor at Morten ba meg spørre han, så da prøvde Gregor å finne noe til meg. Han lagde en trapp fra første til andre etasje, så jeg kunne gå opp og flytte to stillaselemmer som lå over hullet i taket (der trappa skulle komme). Etter at jeg hadde gjort det skulle jeg spikre opp spikerslag på veggene. Jeg skulle feste det mellom stenderne og på skjøten av asfaltplatene. Jeg brukte tommebord (23x98) og kapp- og gjærsag. Jeg spikra dem fast i endene og spikra ikke helt inn siden Morten skulle feste dem med spikerpistol fra andre siden (ute). Dette gjorde jeg på begge gavlveggene. Når jeg gjorde dette, var Morten og Gregor ute og satt opp vindtettingsduk rundt hele huset. Når jeg var ferdig med spikerslagene gikk jeg ut og teipet skjøtene på duken. Det gjorde jeg fram til matpausa klokka 11.00. Vi startet igjen klokka 11.40.
Etter pausa skjærte Morten til duken rundt vinduene og jeg gikk etter og teipet. Klokka 12 ca kom Reier Andre Sønju, daglig leder i Varp. Jeg gikk ned fra stillasen for å hilse på han. Han fortalte meg at dersom jeg vil bli lærling er det bare å sende han en mail eller ringe. Så nå har jeg mer å tenke på. Like etterpå kom Vidar også, så da blei jeg med han bort til det andre huset.
Der startet vi med å måke. Ca klokka 13.15  startet vi å fikse brannsikring i veggen. Vi startet med å ta vekk to bord for å komme inn til veggen. Så skjærte vi opp vindtettinga. Så målte vi opp hvor gipsplata skulle komme, 12 cm inn fra hver side. Vi streka opp på lektene og så brukte vi krittsnor for å få strek langs asfaltplata. Så skjærte jeg i asfaltplata langs streken med kniv. Etter det gikk jeg over med feinsag for å komme helt igjennom og så kunne fjerne delen av plata. I toppen måtte vi fjerne litt av en bjelke. Vidar streka opp og jeg kutta vekk delen med feinsag. Så tredde jeg gipsplata bak lektene og mellom asfaltplatene, og jeg passet på at duken ikke blei liggende bak gipsen. Gipsen var litt stor, så Vidar brukte en gipsraspe for å gjøre den litt smalere. Da passet den. Den var litt for kort, så Vidar skjærte til en liten bit som kom på toppen. Så spikret vi den fast. Da det var gjort teipet vi duken sammen igjen over gipsen. Etter det satt vi på kledninga igjen. Vi splitta kledninga så vi fikk en sprekk på 5 cm mellom.
Vi var da ferdige klokken 15.10, og da var det ikke noe vits å starte med noe mer. Så da gikk vi inn og sjekket hvordan det gikk med elektrikerne. Etter det gikk vi ut igjen og ryddet. Vi var ferdige 15.30.

Dagen startet litt trått når jeg var med Morten og Gregor. Det virket som dem ikke hadde noe som helst plan på hva jeg kunne gjøre, men det gikk seg til. Det var gøy å være med å lage brannsikring siden jeg ikke har vært med på det før, så da fikk jeg lært noe nytt. Å få muligheten til å kunne være lærling hos Varp er bra. Jeg kunne godt tenke meg å være det her, men jeg er fortsatt usikker på om det er det jeg vil. Denne utplasseringsperioden har vist meg at jeg fint kan klare meg som tømrer.

# data[].attributes.body
Her har jeg festet spikerslag.

# data[].attributes.body
Spikerslag langs hele veggen.

# data[].attributes.body
Her har jeg teipet. Det er brukt Ampatop Aero vindtetting.

# data[].attributes.body
Her har vi tatt vekk to bord og skjært opp duken.

# data[].attributes.body
Asfaltplata er skjært opp og tatt bort.

# data[].attributes.body
Her har vi festet gipsen (GU gips). Øverst i bildet er der jeg brukte feinsag for å få plass til gipsen.

# data[].attributes.body
Så teipet vi igjen duken.

# data[].attributes.body
Her har vi satt på kledninga igjen.

# data[].attributes.body
Varp blei grunnlagt av fire eiere i 2007 og har hovedkontor på øvre Nedmarken i Vikersund. Buskerud og Oslo er områdene dem jobber i. Varp består av tømrere, elektrikere, murere og rørleggere. De har 26 ansatte og har ambisjoner om å vokse.